PLANB ยอดใช้สื่อนอกบ้านเดือนพ.ย.ทำสถิติสูงสุดใหม่แนะซื้อเป้า 8.50 บ.
PLANB ยอดใช้สื่อนอกบ้านเดือนพ.ย.ทำสถิติสูงสุดใหม่แนะซื้อเป้า 8.50 บ.
25 ธ.ค. 2560

บล.บัวหลวง ระบุในบทวิเคราะห์วันนี้(25 ธ.ค.) ว่า บริษัท แพลน บี มีเดีย จำกัด (มหาชน) หรือ PLANB ยอดการใช้งบโฆษณาในสื่อนอกบ้าน (นอกบ้าน+ระบบขนส่งมวลชน+ในบ้าน) ทำสถิติสูงสุดใหม่ในเดือน พ.ย. โดยขยายตัว 27% เทียบช่วงเดียวกันของปีก่อน และ 38% MoM โดยรวมเม็ดเงิน 11 เดือน เติบโต 6% เทียบช่วงเดียวกันของปีก่อน เทียบกับอุตสาหกรรมที่ลดลง 6% เทียบช่วงเดียวกันของปีก่อน
คาดเม็ดเงินโฆษณาจะเติบโตต่อเนื่องในเดือน ธ.ค. และต่อเนื่องไปในไตรมาส1/61 โมเมนตัมกำไรคาดเติบโตแข็งแกร่ง เทียบช่วงเดียวกันของปีก่อน ในไตรมาส4/60 ต่อเนื่องไปในปี61 ราคาหุ้นยังเทรดอยู่ในระดับ PER ที่ 34 เท่า ต่ำกว่าค่าเฉลี่ยระยะยาวที่ 42 เท่า และกลุ่มที่ 41 เท่า ยังคงคำแนะนำ ซื้อ ราคาเป้าหมาย 8.50 บาท